Azawad

Aẓawad iga wassaɣ n yat tmnaḍt tanzrufant ɣ tsga n iffus n uɣlluy i tnzruft mqquṛn; tumẓ akk kigan n igzzumn ɣ iẓẓlmḍ n Mali lumṛ nnik tamnaḍt n Kidal d iẓẓlmḍ n Nnijr; ula ar timnaḍin n Tahwa d Aɣadis d ittsnt tsggin idrusn ɣ iffus n Dzayr ar ittgga yat tfult ɣ uftas d tanzruft n ifriqya.

Tumẓ Aẓawd agudi n tmnaḍin ɣ Mali zɣ: Timbuktu d Kidal d Gaw ad ur nttu yan ugzzum ɣ uḍɣaṛ n Mubti nna iṭṭfn ar 60% g ikaliwn n tgdudant. Iwtta nns ar tn d ittra ɣ iffus Burkina Faṣṣu d Muriṭanya ɣ tsga n uɣlluy d iẓẓlmḍ n uɣlluy ula Ddzayr ɣ iẓẓlmḍ d iẓẓlmḍ n unqqṛ d Nnijr ɣ unqqr d iffus n unqqr; ima gr-as d Mali llan as iwtta ɣ iffus n uɣlluy .

Aẓawad llan gIs iɣṛman imqquṛn zun d Gaw nna igan ɣilad ammas n tnbaḍt tg Timbuktu tiss snat ɣ iɣṛman ixatarn ɣ ustum ar kkatn ɣilad is ur ttggan tamaẓunt. Tagur n uẓawak ad ittusmransn ɣ Mali; ar nn diɣ nttafa tayḍ tguri ar ttusmras gikan tga tt aẓawaɣ.

 Imzdaɣ 
Itawḍn imzdaɣ n Azawad ar sin n id mlyun(2 million) n ufgan.

 Zɣ umzruy nns 
 1325: Tiniri n Azawad tlla ddu ifassn tgldit n Mali, mac tnbḍ f ixf nns.
 1433: Tfɣ tgldit n Mali zɣ Azawad.
 1591: Udfm imɣrabiyn s Azawad.
 1893: Alkam (awaḍ) irumiyn (ifransawiyn) s tmnaḍt n Azawad, tsn tsga a tanzbayt mqqurn zɣ itrgiyn ɣ Mali d Dzayr, d tgrawla n Cix Amud.
 1960: Tfka Fransa tilelli i tfidiralit n Mali ,illan gis Sinigal d tugduda n ”Sudan afransawi” d tniri n Azawad.
 1961: Tfɣ Sinigal zɣ tugduda n “Sudan afransawi” d tbddl ism nns zɣ tugduda n “Sudan afransawi” s tugduda n Mali, tqim Azawad gis .
 1963: Teṭṭiqs imnfan gr imussuten n Azawad d tnbaḍt n Mali.
 1991: Azmem f umtafaq n tamnrast ingr imussutn n Azawad d tnbaḍt n Mali.
 1996: Asmur (akml) imnɣan gr imussutn izawadiyn tnbaḍt n Mali.
 2005: Ikr umussu mi tinin umussu n umulli i ubdl ɣ Azawad s imnɣan d Mali.
 2009: Ifka umussu n umulli i ubdel ilafn (slaḥ) nns i tnbaḍt n mali fir iɣimi s taṭṭblat umsawal.
 2010: Ibda umussu anamur n Azawad.
 2012: Umussu anamur i uslilli n Azawad iga afus f Azawad ,d ismal tasimant n Azawad zɣ Mali.
Msmun awal n SGSM : Msmun awal amatay asnmalay n tmaziɣt (MMSM)
 Tisaɣulin